
Zagreb, 10. svibnja 2020. 


Preporuka za treninge/pripremne utakmice i športsko-rekreativne aktivnosti 
na otvorenim športskim objektima tijekom epidemije COVID-19 


Ove se preporuke odnose na provedbu mjera prilikom športsko-rekreativnih aktivnosti na otvorenim 
športskim objektima tijekom epidemije koronavirusa (COVID-19) radi zaštite korisnika i djelatnika 
objekta te drugih suradnika. 


Održavanje treninga, pripremnih utakmica i športsko-rekreativnih aktivnosti dopušta se svim 
športašicama i športašima te korisnicima športsko-rekreativnih sadržaja na otvorenim športskim 
objektima uz pridržavanje ovih preporuka i svih drugih važećih epidemioloških preporuka HZJZ 
tijekom trajanja mjera. 


1. Prostorno-organizacijski uvjeti objekta. 


Organizacija treninga, pripremnih utakmica te športsko-rekreativnih aktivnosti moguća je na 
otvorenim športskim objektima na kojima su osigurani svi higijenski i sigurnosni uvjeti propisani 
važećim preporukama tijekom trajanja mjera, za što su nadležne i odgovorne pravne osobe koje 
upravljaju pojedinim sportskim objektom. 


Dezinficijens. Na ulaznim prostorima svih jedinica prostora športskih objekata, pultovima za 
obavljanje plaćanja usluga, radnom prostoru zaposlenika te na svakih 50 m“ u prostoru za provedbu 
športskih i športsko-rekreativnih aktivnosti nužno je postaviti dozatore s dezinfekcijskim sredstvom 
(na bazi alkohola u koncentraciji ne manjoj od 70 % ili drugog sredstva prikladnog za korištenje na 
koži s deklariranim virucidnim djelovanjem prema uputama proizvođača). 


Odlaganje otpada. Preporuča se postavljanje kante za otpatke s odgovarajućim poklopcima u svim 
zatvorenim i otvorenim jedinicama objekta. 


Fizička udaljenost na recepciji. Osigurati dovoljnu distancu između osoblja na recepciji i korisnika te 
djelatnika međusobno ili ako je moguće postaviti pregrade (od pleksiglasa ili sličnog materijala koji 
osigurava potrebnu distancu). Regulira se i ograničava maksimalni broj osoba u prostoru recepcije 
sukladno mjerama fizičke udaljenosti od 1,5 metra. 


Evidencija prisutnih osoba. Za svaki trening, pripremnu utakmicu i organiziranu športsko-rekreativnu 
aktivnost uspostavit će se sustav vođenja evidencije prisutnih osoba (podaci o treneru, instruktoru, 
voditelju, športašu, korisniku, asistentu i eventualno ostalim uključenim osobama potrebnim za 
odvijanje aktivnosti te lokaciji provođenja aktivnosti) radi naknadnog lakšeg epidemiološkog praćenja 
kontakata u slučaju pojave zaraze virusom SARS-CoV-2. Evidencija će se voditi i za pojedinačne 

treninge s trenerom, za sve športove. Evidencija mora sadržavati ime i prezime, telefonski broj te 
vrijeme dolaska i odlaska na teren, odnosno na trening. 


Raspored. Treninzi, pripremne utakmice odnosno športsko-rekreativne aktivnosti smiju se održavati 
samo sukladno rasporedu i s točno onim športašima/korisnicima i trenerima/ instruktorima/ 
voditeljima te uz prisustvo potrebnog tehničkog osoblja koje je navedeno u rasporedu. 


Plan i prioriteti. Ako za treninge, pripremnu utakmicu i športsko-rekreativne aktivnosti športski 
objekt koristi više korisnika, prioriteti će se odrediti od strane korisnika zajedno s pravnom osobom 
koja upravlja športskim objektom. 


2. Higijena prostora 


Odgovornost. U športskom objektu moraju biti osigurani svi higijenski i sigurnosni uvjeti tijekom 
trajanja mjera za što su nadležne i odgovorne pravne osobe koje upravljaju športskim objektom. 
Preporuke za čišćenje i dezinfekciju odnose se na sve prostore objekata (ulazni prostor, recepcija, 
sanitarni čvorovi, svlačionice i prostori za tuširanje). 


Prozračivanje. Sve unutarnje prostorije potrebno je učestalo prozračivati. Korištenje klimatizacijskih 
uređaja i grijanja u zatvorenim je prostorima potrebno što je više moguće izbjegavati. 


Čišćenje i održavanje radnih prostora. Radne površine koje se često dodiruju, potrebno je učestalo 
čistiti i dezinficirati prema uputama Hrvatskog zavoda za javno zdravstvo: https://www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19-2.4.2020..pdf 





Dezinfekcija tokom pauze. Zatvorene prostore športskih objekata potrebno je za vrijeme obavezne 
pauze od sat vremena u sredini radnog vremena te na kraju radnog vremena temeljito dezinficirati 
sukladno uputama HZJZ i čim je moguće češće provjetravati. Posebnu pozornost obratiti na prostore 
svlačionica i prostora za tuširanje te sanitarnim čvorovima. Upute za čišćenje i dezinfekciju dostupne 
su na sljedećim poveznicama: Bez oboljelih od  COVID-19: —https://www.hzijz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19- 





2.4.2020..pdf. 
Osobe pod sumnjom ili oboljele od COVID-19: https://www.hzjz.hr/wp- 


content/uploads/2020/03/Ciscenje-i-dezinfekcija-prostora-u-kojima-je-boravila-osoba-pod- 





sumnjom-COVID-19-2.4.2020..pdf 
3. Preporuke za korisnike, športaše, djelatnike objekta 


Informiranost osoblja i korisnika. Prije početka rada / otvaranja educirati zaposlenike o svim 
mjerama koje se provode. Prije ili neposredno nakon ulaska, na vidljivom mjestu, nužno je postaviti 
informacije o higijenskim postupcima ili postaviti informacije sa smjernicama o pravilnom ponašanju i 
mjerama zaštite. 

Dnevno mjerenje tjelesne temperature. Treneri, instruktori, voditelji, i športaši i korisnici prije 
dolaska u objekt trebaju izmjeriti tjelesnu temperaturu. Ako je tjelesna temperatura viša od 37,2 *C 
u jutarnjim satima, ako se osoba osjeća bolesno ili ima bilo koje znakove bolesti (odnosi se na sve 
simptome i znakove bolesti, ne samo na bolesti dišnih puteva), treba se telefonom javiti nadređenom 
i ne dolaziti na posao dok se telefonski ne javi nadležnom obiteljskom liječniku. 


Fizički razmak. Tijekom treninga/pripremnih utakmica/športsko-rekreativnih aktivnosti preporučuje 
se držati razmak od 1,5 metara kao nužne udaljenosti za fizičku distancu. Za treninge/pripremne 
utakmice/športsko-rekreativne aktivnosti u kontaktnim i drugim športovima gdje nije moguće 
održavati fizičku distancu između trenera/instruktora/voditelje i športaša/korisnika, preporučuje se 
da trening/aktivnost odrade uvijek iste osobe. 


Zdravstveni djelatnici. U slučaju potrebe za prisustvom zdravstvenog djelatnika tijekom aktivnosti, 
pri bliskom kontaktu zdravstveni radnik mora koristiti odgovarajuću zaštitnu opremu, odnosno 
kiruršku masku kombiniranu s vizirom. 


Dezinfekcija opreme. Nakon korištenja lopti, rekvizita i ostale opreme potrebne za 
trening/pripremne utakmice/športsko-rekreativne aktivnosti, sva se mora po završetku dezinficirati. 


Konzumacija tekućina. Svakom športašu/korisniku se preporučuje da ima vlastitu označenu bocu s 
tekućinom kao i ostale potrepštine koje moraju biti u torbi označenoj imenom. Boce za napitke i 
ostali otpad nastao tijekom treninga/pripremnih utakmica odlaže se u za to predviđenu kantu za 
otpatke s dvostrukom vrećicom i odgovarajućim poklopcem. 


Zadržavanje u prostorima. Nakon treninga/športsko-rekreativne aktivnosti korisnici/športaši ne 
zadržavaju se u prostorima dulje nego je potrebno. Boravak u svlačionicama i prostorima za tuširanje 
svesti na nužni minimum. 


Dvosmjenski rad. Ako je moguće, organizirati rad dvokratno, na način da između prve i druge smjene 
bude barem sat vremena razmaka, koji će se iskoristiti za čišćenje i dezinfekciju površina tijekom 
rutinskog čišćenja. 

Primanje suradnih djelatnika. Dolazak drugih osoba (npr. majstora, kurira, dostavljača) treba 
organizirati na način da se prije dolaska te osobe telefonski najave. Tada se provjerava ima li osoba 


simptome COVID-19 (povišena tjelesna temperatura, kašalj, otežano disanje/kratak dah, grlobolja, 
poremećaj osjeta njuha i okusa) i je li imala kontakt s oboljelima. 


4. Ostale uslužne jedinice 


Prostori za konzumaciju hrane i pića. Konzumacija hrane i pića u za to predviđenim dijelovima 
objekta provodi se prema preporukama za rad ugostiteljskih objekata, dostupnima na mrežnoj 
stranici HZJZ-a: https://www.hzjz.hr/sluzba-epidemiologija-zarazne-bolesti/koronavirus-najnovije- 


preporuke/ 





